এর গলায় ওর প্রশংসা। তো ওর গলায়, ঐক্যের সুর। কেন্দ্র-রাজ্য সুসম্পর্কের গাড়ি এগিয়ে চলেছে তরতরিয়ে।পথটা দেখিয়ে দিয়ে গিয়েছিলেন নরেন্দ্র মোদী। সেই পথেরই আরেক ঝলক আজ দেখা গেল, কোল ইন্ডিয়ার অনুষ্ঠানে। একমঞ্চে  মমতা বন্দ্যোপাধ্যায়-বাবুল সুপ্রিয়রা। একে অন্যকে ভরিয়ে দিলেন গুণগানে।  
 ওয়েব ডেস্ক: এর গলায় ওর প্রশংসা। তো ওর গলায়, ঐক্যের সুর। কেন্দ্র-রাজ্য সুসম্পর্কের গাড়ি এগিয়ে চলেছে তরতরিয়ে।পথটা দেখিয়ে দিয়ে গিয়েছিলেন নরেন্দ্র মোদী। সেই পথেরই আরেক ঝলক আজ দেখা গেল, কোল ইন্ডিয়ার অনুষ্ঠানে। একমঞ্চে  মমতা বন্দ্যোপাধ্যায়-বাবুল সুপ্রিয়রা। একে অন্যকে ভরিয়ে দিলেন গুণগানে।   শুক্রবার কলকাতায় কোল ইন্ডিয়ার নতুন ভবনের উদ্বোধনী অনুষ্ঠানে এক মঞ্চে ছিলেন তিন জন। মমতা বন্দ্যোপাধ্যায়, বাবুল সুপ্রিয় এবং আরেক কেন্দ্রীয় প্রতিমন্ত্রী পীযূষ গোয়েল। সব কিছু ছাপিয়ে এদিন, কেন্দ্র-রাজ্য সাম্প্রতিক সুসম্পর্কের প্রতিচ্ছবি হয়ে উঠেছিল এই সরকারি অনুষ্ঠান। পীযূষ গোয়েলের গলায় শোনা গেছে মুখ্যমন্ত্রীর ভূয়সী প্রশংসা। মুখ্যমন্ত্রীর ভাষণেও ছিল ঐক্যের সুর।